ব্যবসায়ী মনা, মতিয়ার ও জুলফিকার জানান, সাতক্ষীরার নলিয়ান এলাকার ব্যবসায়ী আইয়ুব মোল্লা, কুদ্দুস মোল্লা, খুলনার ঢাংমারীর শহিদ, মুন্না ও রেক্সোনা, দাকোপ উপজেলার মহাসিন ও ইয়াছিন এবং মংলা উপজেলার চিলা এলাকার মজিবর, আলমগীর, পাকখালী গ্রামের লুক বাড়ই সুন্দরবনের জোংড়া এবং মরাপশুর ফরেস্ট ক্যাম্পের কর্মকর্তাদের ম্যানেজ করেই নিষিদ্ধ খালে মাছ শিকার করে থাকেন। তবে দাকোপ উপজেলার মহাসিন ও ইয়াছিনের দাবি, ‘আমরা সুন্দরবনের কাঁকড়া মারি (ধরি)। এজন্য বনবিভাগ থেকে অনুমতি নিয়ে যাই। তবে নিষিদ্ধ খালে মাছ শিকার করি না। আর বনদস্যুদের সঙ্গে আমাদের কোনও যোগাযোগ নাই।’ এদিকে গত বছরের নবেম্বরে দস্যুদের সঙ্গে সম্পৃক্তার অভিযোগে মহাসিন ও ইয়াছিনের দিগরাজের কাঁকড়ার আড়তে অভিযান চালায় র‌্যাব। তবে তাদের কাউকে র‌্যাব সেখানে পায়নি। তবে, অভিযোগ অস্বীকার করেছেন পূর্ব সুন্দরবনের চাঁদপাই রেঞ্জের জোংড়া ক্যাম্প ইনচার্জ আব্দুল হাই ও মরাপশুর ক্যাম্প ইনচার্জ শাহাদাৎ হোসেন। তারা বলেন, এ দুই রেঞ্জের নিষিদ্ধ খালে মাছ ধরা সম্পূর্ণ নিষিদ্ধ রয়েছে। তাই এখানে ঢুকে মাছ শিকার করা প্রশ্নই আসে না।